એશિયા કપ તીરંદાજીમાં ભારતની મુસ્કાન કરીર અને પ્રોમીલા દૈમારીએ ગોલ્ડ મેડલ જીત્યો હતો. સ્ટેજ-વન ઈવેન્ટમાં ભારતની પ્રોમીલાએ મહિલાઓની રેક્યુર્વે ઈવેન્ટમાં અને મુસ્કાને કમ્પાઉન્ડ ઈવેન્ટમાં આ સફળતા મેળવી હતી. જ્યારે ભારતની મધુ વેદવાન અને ગૌરવ લામ્બેએ બ્રોન્ઝ મેડલ જીતવામાં સફળતા પ્રાપ્ત કરી હતી.મહિલાઓની કમ્પાઉન્ડ તીરંદાજીની ફાઈનલમાં ભારતની મુસ્કાન કરીરે ફાઈનલમાં મલેશિયાની ઝાકરીયા નાધીરાહને માત્ર ત્રણ પોઈન્ટથી હરાવીને ગોલ્ડમેડલ જીત્યો હતો. મુસ્કાને ૧૩૯-૧૩૬થી ફાઈનલ જીતી હતી. જ્યારે રેક્યુર્વે ઈવેન્ટની ફાઈનલમાં પ્રોમીલાએ રશિયાની સ્ટાર ખેલાડી એર્ડીનીવા નાતાલ્યાને ૭-૩થી હરાવીને ભારત માટે ગોલ્ડ મેડલ જીત્યો હતો.મેન્સ રેક્યુર્વે ઈવેન્ટમાં ગૌરવ લામ્બેએ અને વિમેન્સ રેક્યુર્વે ઈવેન્ટમાં મધુ વેદવાને બ્રોન્ઝ સફળતા હાંસલ કરી હતી. વેદવાને ૬-૫થી મોંગોલિયાની ઈન્ખ્તુયાને હરાવી હતી. જ્યારે લામ્બેએ મલેશિયાના કમરુદ્દીન હાઝીકને પરાસ્ત કર્યો હતો. ભારતની યશ્વી ઉપાધ્યાય, દિવ્યા ધયાલ અને હિવરાલે મ્રીનાલ અનિલને ક્વાર્ટર ફાઈનલમાં હારનો સામનો કરવો પડયો હતો.